Kompyuter qurti
Kompyuter qurti (Computer worm) — bu boshqa kompyuterlarga tarqalish uchun oʻzini takrorlaydigan, mustaqil shu bilan birga zararli hisoblangan kompyuter dasturi. U koʻpincha oʻzini yoyish uchun kompyuter tarmogʻidan foydalanadi. U kompyutega kirish uchun yoʻl qoʻyilgan tizim xatolariga tayanadi. Oʻzi oʻrnashib olgan ilk mashinadan boshqa kompyuterlarni skanerlash va ularga ham oʻzini yuqtirish uchun xosting(server) sifatida foydalanadi. Qurt tomonidan egallangangan kompyuterlar boshqarilsa, qurt ushbu kompyuterdan turib, boshqa kompyuterlarni skanerlashda va zararlashda davom etadi. Kompyuter qurtlari xost dasturlarisiz oʻzlarini nusxalash uchun rekursiv usullardan foydalanadilar va eksponensial oʻsish qonuni asosida oʻzlarini tarqatadilar. Shu asnoda, qisqa vaqt ichida, yirik miqdordagi kompyuterlarni boshqarishadi va zararlashadi. Kompyuter qurtlari, deyarli har doim, tarmoqqa oz miqdorda zarar yetkazadi, hatto keng maydondagi tarmoqlarda tarqalgan boʻlsa-da, ushbu virus, maqsadli ravishda, tegishli kompyuterdagi fayllarni buzadi yoki oʻzgartiradi. Koʻpgina kompyuter qurtlari faqat tarqalish uchun yaratilgan va ular oʻzlarini yuqtirgan tizimlarni oʻzgartirishga harakat qilishmaydi. Biroq, Morris kompyuter qurti va MyDoom kabi virusli dasturlar tarmoq trafigini koʻpaytirish va boshqa kutilmagan taʼsirlar tufayli katta buzilishlarga olib kelishi mumkin.